|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**บอลลูนไฟ** (ญี่ปุ่น: 風船爆弾; โรมาจิ: *fūsen bakudan*; ทับศัพท์: ระเบิดบอลลูน) หรือเรียกว่า **บอลลูนฟูโง** (ญี่ปุ่น: ふ号[兵器]; โรมาจิ: *fugō [heiki]*) เป็นอาวุธที่ถูกใช้โดยจักรวรรดิญี่ปุ่นในช่วงสงครามโลกครั้งที่สอง มีลักษณะเป็นบอลลูนอัดแก๊สไฮโดรเจนที่ใช้บรรทุกระเบิดชนิดต่างๆ ได้มากถึง 15 กิโลกรัม บอลลูนไฟเป็นอาวุธราคาถูกที่สามารถใช้ระเบิดเมือง ป่าไม้ และพื้นที่เกษตรกรรมในสหรัฐอเมริกาได้ นอกจากนี้ แคนาดาและเม็กซิโกยังมีรายงานการพบเห็นบอลลูนไฟด้วย 

บอลลูนไฟเป็นอาวุธชิ้นแรกที่มีพิสัยข้ามทวีป โดยมีจุดมุ่งหมายเพื่อสร้างความกลัวและความตื่นตระหนกให้ประชาชนในสหรัฐอเมริกา ถึงแม้ว่าบอลลูนไฟจะมีประสิทธิภาพการทำลายล้างต่ำก็ตาม

ภาพรวม
------

Rubberized silk balloon used for meteorological observation during World War II บอลลูนไทป์บี เทียบกับขนาดของมนุษย์
บอลลูนไฟแบ่งได้เป็นสองชนิด ชนิดแรกมีชื่อว่า "บอลลูนไทป์บี" ได้รับการออกแบบโดยกองทัพเรือญี่ปุ่น มีเส้นผ่านศูนย์กลาง 9.1 เมตร ผลิตด้วยไหมยาง ถูกใช้เพื่อตรวจวัดสภาพอุตุนิยมวิทยาเป็นหลัก และใช้เพื่อทดสอบว่าบอลลูนไฮโดรเจนสามารถลอยไปถึงทวีปอเมริกาได้หรือไม่ บอลลูนชนิดที่สองคือบอลลูนบรรทุกระเบิด มีเส้นผ่านศูนย์กลาง 10 เมตร และบรรจุไฮโดรเจนประมาณ 540 ลูกบาศก์เมตร บอลลูนไฟจะถูกปล่อยจากชายฝั่งตะวันออกของเกาะฮนชู แล้วลอยไปตามกระแสลมจนไปถึงทวีปอเมริกาเหนือ

ญี่ปุ่นปล่อยบอลลูนไฟครั้งแรกเมื่อวันที่ 3 พฤศจิกายน ค.ศ. 1944 โดยบอลลูนเหล่านี้ถูกพบในรัฐอะแลสกา รัฐแอลเบอร์ตา รัฐแอริโซนา รัฐบริติชโคลัมเบีย รัฐแคลิฟอร์เนีย รัฐโคโลราโด รัฐฮาวาย รัฐไอดาโฮ รัฐไอโอวา รัฐแคนซัส ประเทศเม็กซิโก รัฐมิชิแกน  รัฐมอนแทนา รัฐเนแบรสกา รัฐเนวาดา  รัฐนอร์ทดาโคตา รัฐออริกอน รัฐเซาท์ดาโคตา รัฐเท็กซัส  รัฐยูทาห์ รัฐวอชิงตัน รัฐไวโอมิง และ ดินแดนยูคอน

บอลลูนไฟมากกว่า 9,000 ลูกถูกปล่อยออกไปในช่วงสงครามโลกครั้งที่สอง ชาวญี่ปุ่นคาดการณ์ว่าบอลลูนประมาณ 10% (ประมาณ 900 ลูก) จะลอยไปถึงทวีปอเมริกา จนถึงปัจจุบัน นักวิจัยก็เชื่อว่าคำคาดการณ์นี้เป็นจริง  ตั้งแต่สมัยสงครามโลกครั้งที่สองเป็นต้นมา มีการพบเห็นบอลลูนที่อเมริกาเหนือแค่ประมาณ 300 ลูกเท่านั้น โดยคาดว่ามีบอลลูนจำนวนมากตกอยู่ตามพื้นที่รกร้างทั่วอเมริกาเหนือ บอลลูนไฟลูกสุดท้ายถูกปล่อยเมื่อเดือนเมษายน ค.ศ.1945 ก่อนที่ญี่ปุ่นจะยอมจำนนในไม่กี่เดือนถัดมา

แผนที่แสดงจำนวนบอลลูนไฟที่ถูกพบเห็นในทวีปอเมริกาเหนือ* บอลลูนไฟที่ตกในรัฐแคนซัสบอลลูนไฟที่ตกในรัฐแคนซัส
* ภาพถ่ายบอลลูนไฟที่ถูกกำลังถูกยิงโดยเครื่องบินรบ P-38 ไลท์นิงภาพถ่ายบอลลูนไฟที่ถูกกำลังถูกยิงโดยเครื่องบินรบ P-38 ไลท์นิง
* บอลลูนไฟจำลองขณะปล่อยถุงทรายบอลลูนไฟจำลองขณะปล่อยถุงทราย
* ภาพถ่ายบอลลูนไฟโดยกองทัพเรือสหรัฐภาพถ่ายบอลลูนไฟโดยกองทัพเรือสหรัฐ

อ้างอิง
-------

1. ↑  Mikesh, pp. 1, 21
2. ↑  "Japan's Secret WWII Weapon: Balloon Bombs". May 27, 2013.
3. ↑  "Anti-Aircraft Mine & Intercontinental Launching Balloon Bombs Through Jet Stream-Fire balloon-Japanese Balloon Bombs-Terrorist Handbook-on a wind and a prayer | Jet Stream | Anti Aircraft Warfare". *Scribd* (ภาษาอังกฤษ). สืบค้นเมื่อ 2017-05-31.
4. ↑  Powles, James (February 2003), "Silent Destruction: Japanese Balloon Bombs", *World War II*, vol. 17 no. 6, pp. 65–66
5. ↑  Ancona, Gaspar F. (2001). *Where The Star Came to Rest*. Strasbourg Cedex 2, France: Éditions du Signe. pp. 90–91. ISBN 978-2-7468-0317-6. On January 23, 1945...It landed on the farm of Chris Stein near the intersection of 146th Avenue and 21st Street in northern Allegan County`{{cite book}}`: CS1 maint: location (ลิงก์)
6. ↑  "That time in World War II when Japan used a hot air balloon to bomb Oregon and kill six people - Altered Dimensions Paranormal". January 19, 2016.
7. ↑  Kingston, Mike (November 30, 2017). "The Bombing of Texas". *Texas Almanac*. Texas State Historical Association.
8. ↑  Mikesh, p. 1
9. ↑  "Japan's Secret WWII Weapon: Balloon Bombs". *Science* (ภาษาอังกฤษ). 2013-05-28.